मोहनी नखः

मोहनी   मोनी वा मोन्हि (𑐩𑑀𑐴𑑂𑐣𑐷‎, 𑐩𑑀𑐴𑐣𑐷) नं धाइगु नेपाःया नेवाःतेसं दँय्दसं न्यायेकीगु नखः खः।  थ्व दक्षिण एसियाय् हनिगु हिन्दू नखः दशैंया इलय् हनिगु जुइ यद्यपि मोहनी हिन्दू व बौद्ध नितां धर्मावलम्बीतेसं हनिगु या। थ्व नखः चन्द्रमासया आधारय् जुइगु व कौलाथ्वया न्हापांगु न्हिइ, सेप्टेम्बरया अन्तपाखे न्ह्याइगु व पुन्हि तक झिंन्यान्हु तक न्ह्याइगु या। 

थुगु नखः दुने धार्मिक ज्या, देगल वनिगु, माचाछि नापलायेगु व थीथी जात्रा वा याः दुथ्याः। नखत्या धकाः हनिगु विशेष ब्यलिया झ्वलय् सकल थःथितिपिन्त ब्वना नापलायेगु ज्या वाछि लिपा तक न्ह्यानाच्वनी । थ्व नखः मल्ल जुजुपिनिगु इष्ट देवी तलेजुयात देछानातःगु नखः नं खः।

थ्व नखःयात हिन्दू देवी दुर्गां महिसासुरयात स्यानाः देवी चामुण्डां दानवयात बध याःगु व सम्राट अशोकं तसकं हि बाः वंगु युद्ध लिपा जूगु हिंसां घचाना ल्वाभः त्याग यानाः बुद्ध धर्म पालनयाःगु न्हुया रुपय् थीथी कथं वर्णन यानातःगु दु। मोहनी नखः चन्द्रमासया पात्रो कथं हनी, उकिं सौरमासय् थ्व नखःया तिथि हिलाच्वनि।   चन्द्रमास नेपाल सम्बत पात्रोया झिंनिगूगु ला कौलाथ्वया ८ न्हुनिसें ११ न्हु तक मू नखः प्यन्हु तक जुइ ।

 व्युत्पत्ति 
थुगु नखःया आधुनिक नां मोहनी पुलां भाय्या खँग्वः महनिपाखें वःगु खः । Malla, Kamal Prakash (2000). A Dictionary of Classical Newari (Kamal P. Malla). Cvasa Pasa. p. 358. गौतम वज्राचार्यया कथं महनी खँग्वः संस्कृत खँग्वः महानवमी, खँग्वलं बुयवःगु ख, गुकि गुंगु न्हि व नखःया दकलय् महत्वपूर्ण न्हिया नां ख। 

स्वयादिसँ
 नखः
 स्वन्ति

लिधंसा

पुचः:नेवाः नखः